Fyzickým osobám s trvalým pobytom v územnej pôsobnosti OPK, ktorí nie sú členmi alebo zamestnancami žiadnej organizačnej jednotky SPK

***Vaša značka Naša značka Vybavuje/tel. Miesto/dátum***

 K-2020 K-2020 Mgr. Richard Ďurica Bratislava 5.9.2020

**Vec:** POZVÁNKA na zhromaždenie resp. zasadnutie nezaradených členov (fyzických osôb) Slovenskej poľovníckej komory, ktorí majú trvalý pobyt v územnej pôsobnosti Obvodnej poľovníckej komory Bratislava

Obvodná poľovnícka komora Bratislava, v súlade so Stanovami Slovenskej poľovníckej komory zvoláva zhromaždenie resp. zasadnutie nezaradených členov (fyzických osôb) Slovenskej poľovníckej komory, ktorí majú trvalý pobyt v územnej pôsobnosti Obvodnej poľovníckej komory Bratislava, ktorí nie sú členmi alebo zamestnancami žiadnej organizačnej jednotky Slovenskej poľovníckej komory.

Zhromaždenie resp. zasadnutie sa uskutoční:

dňa: 26. septembra 2020

v čase: od: 9.00 hod. do 11.00 hod.

v Dome kultúry – Zrkadlový háj (Rovniankova č.3, Bratislava – Petržalka)

Dôvodom zhromaždenia resp. zasadnutia je voľba delegátov, ktorí budú v nadchádzajúcom päť ročnom období zastupovať nezaradených členov (fyzických osôb) Slovenskej poľovníckej komory, ktorí majú trvalý pobyt v územnej pôsobnosti Obvodnej poľovníckej komory Bratislava, ktorí nie sú členmi alebo zamestnancami žiadnej organizačnej jednotky Slovenskej poľovníckej komory, s kľúčom stanoveným predstavenstvom Obvodnej poľovníckej komory Bratislava.

Poznámka:

V súvislosti s uvedeným je potrebné predovšetkým:

1. nahlásiť svoju záväznú účasť na predmetnom zhromaždení resp. zasadnutí a to do 21. septembra 2020 – nahlásiť je potrebné meno s priezviskom a s číslom poľovného lístka a telefónnym číslom.

nahlásiť účasť možno e-mailom na  bratislava@opk.sk resp. na mobilnom čísle 0911 99 28 82

Je striktne daný maximálny počet účastníkov a zároveň je potrebné pripraviť vzorovú prezentačnú listinu s čestnými prehláseniami a overeniami účastníkov. V prípade, akýchkoľvek zmien či doplnení budete na Vašom telefónnom čísle kontaktovaný.

Uvedené je potrebné s ohľadom na rozmáhajúci sa nový typ koronavírusu COVID-19 a na povinnosť dodržania všetkých preventívno-bezpečnostných opatrení prijatých či už Vládou Slovenskej republiky, Krízovým  štábom Slovenskej republiky ako aj Úradom verejného zdravotníctva Slovenskej republiky resp. Regionálnym  úradom verejného  zdravotníctva Bratislava.

Zároveň si Vás dovoľujeme požiadať, z dôvodu ochrany nás všetkých, v prípade, že ste sa vrátili zo zahraničia pred menej ako 14 dňami resp. boli ste pred menej ako 14 dňami v kontakte s niekým kto sa vrátil zo zahraničia, aby ste sa v deň konania zhromaždenia resp. zasadnutia preukázali negatívnym testom na COVID-19 a aj to len v prípade, že nemáte, žiadne známe príznaky predmetného vírusového ochorenia.

1. pred vstupom do priestorov bude potrebné mať správne nasadené rúško (zakrytý nos aj ústa),
2. po vstupe bude potrebné použiť pripravenú dezinfekciu a dodržiavať stanovené rozostúpi,
3. pri prezentácii bude potrebné pristupovať jednotlivo a preukázať sa platným poľovným lístkom a platným dokladom totožnosti (Občianskym preukazom),
4. je potrebné si priniesť vlastné písacie potreby,
5. riadiť sa oznamami a pokynmi

S pozdravom

za predstavenstvo OPK Bratislava

Ing. Ján Dovalovský v. r. Ing. Jozef Turza v. r.

 podpredseda OPK BA predseda OPK BA